Document ID: 32013R0154

DELEGOVANÉ NARIADENIE KOMISIE (EÚ) č. 154/2013
z 18. decembra 2012,
ktorým sa mení a dopĺňa príloha II k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií
EURÓPSKA KOMISIA,
so zreteľom na Zmluvu o fungovaní Európskej únie, a najmä na jej článok 207,
so zreteľom na nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (1), a najmä článok 5 ods. 3,
keďže:
(1)
Článok 4 nariadenia (EÚ) č. 978/2012 (nariadenie o VSP) stanovuje kritériá udeľovania colných preferencií v rámci všeobecného opatrenia všeobecného systému preferencií (VSP). Preto krajina, ktorú Svetová banka klasifikovala ako krajinu s nadpriemernými príjmami v troch po sebe nasledujúcich rokoch, by nemala mať z týchto preferencií prospech.
(2)
Zoznam zvýhodnených krajín podľa všeobecného opatrenia VSP je uvedený v prílohe II k nariadeniu o VSP.
(3)
Komisia bola splnomocnená prijať delegovaný akt v súlade s článkom 290 ZFEÚ, aby preskúmala prílohu II do 1. januára každého roka nasledujúceho po nadobudnutí účinnosti nariadenia o VSP, ako je uvedené v jeho článku 5 ods. 2
(4)
Azerbajdžanská republika a Iránska islamská republika boli Svetovou bankou klasifikované ako krajiny s nadpriemernými príjmami v rokoch 2010, 2011 a 2012.
(5)
Azerbajdžanská republika a Iránska islamská republika by sa mali odstrániť zo zoznamu zvýhodnených krajín podľa všeobecného opatrenia VSP a príloha II k nariadeniu o VSP by sa mala zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Príloha II k nariadeniu (EÚ) č. 978/2012 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od uplynutia jedného roka od dátumu nadobudnutia účinnosti tohto nariadenia.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. decembra 2012

Labels: 3
18
19